**Kapho RMC**

**นวตกรรม**

**โรงพยาบาลกะพ้อ**

**นายอัซซัม บือแน** ตำแหน่ง นักวิชาการคอมพิวเตอร์

**นางยูไมด๊ะ มะจะ** ตำแหน่ง พยาบาลวิชาชีพชำนาญการ

บทคัดย่อ

นวัตกรรมครั้งนี้มีวัตถุประสงค์เพื่อให้การบริหารจัดการ การซ่อมบำรุงเครื่องมือและครุภัณฑ์ทางการแพทย์เป็นไปอย่างมีระบบ สะดวก ลดการใช้เวลาในการเข้าถึงเครื่องมือของช่าง(Down time) และสามารถรู้สถานะของเครื่องมือแต่ละชนิดได้ ซึ่งมีประโยชน์แก่บุคลากรทางการแพทย์ทำให้เกิดความเชื่อมั่นในการใช้เครื่องมือ และสามารถตรวจวินิจฉัยรักษาได้ทันท่วงที ก่อนหน้านี้โรงพยาบาลกะพ้อมีระบบการบริหารจัดการไม่ว่าจะเป็นงานทะเบียน งานจัดเก็บข้อมูล งานควบคุม รวมทั้งงานซ่อมบำรุงจะเป็นลักษณะการใช้กระดาษในการควบคุม ไม่มีระบบฐานข้อมูลเป็นศูนย์กลาง ข้อมูลแยกส่วน ไม่สามารถเชื่อมต่อกันเป็นระบบได้ ทำให้เกิดปัญหามากมาย เช่นเกิดความล่าช้าในการใช้งาน ไม่สามารถติดตามงานซ่อมบำรุงได้ และส่งผลกระทบต่อการรักษาผู้ป่วยตามมา นอกจากนี้ยังไม่มีการประเมินค่าเสื่อมของเครื่องมือทางการแพทย์อย่างมีประสิทธิภาพ จากข้อจำกัดข้างต้นทางทีมงานบริหารเครื่องมือและครุภัณฑ์ทางการแพทย์ จึงได้คิดค้น โปรแกรม Kapho RMCในการจัดการงานซ่อมบำรุงเครื่องมือทางการแพทย์ ซึ่งเป็นการเปลี่ยนกระบวนการดำเนินการบริหารจัดการต่างๆ ที่อยู่ในรูปแบบกระดาษให้อยู่ในรูปแบบโปรแกรมออนไลน์ 24 ชั่วโมง เพื่อให้สามารถบริหารจัดการเครื่องมือและครุภัณฑ์ทางการแพทย์ได้อย่างถูกต้อง และรวดเร็ว โดยข้อมูลทั้งหมดจะอยู่ที่จุดๆเดียวกันหรือที่เรียกว่า DATA Center ทุกแผนกสามารถดูข้อมูลรายละเอียดของเครื่องมือของตนเองได้ ไม่ว่าจะเป็นสถานะของเครื่องมือ วันเดือนปีที่รับ ยี่ห้อ และรุ่น รวมทั้งระยะเวลาการใช้งานของเครื่องมือ มีระบบความปลอดภัยในการใช้งาน โปรแกรมนี้ยังสามารถใช้ QR Code และ Link เข้ากับโทรศัพท์มือถือ เพื่อจะดูรายละเอียดของเครื่องมือได้ หลังจากที่ใช้ การใช้โปรแกรม RMC นั้นมีความสะดวก รวดเร็วช่วยลด Down Time ของการซ่อมบำรุงจากกระบวนการ การประเมินเครื่องมือโดยช่างภายในและใบแจ้งซ่อมอย่างชัดเจน จากร้อยละ 50 ปี2559 เป็นร้อยละ 83.3 และ92.30 ตามลำดับในปี2560 และ 2561 นอกจากนี้ยังสามารถเป็นข้อมูลให้กับผู้บริหารในการพิจารณาจัดสรรงบประมาณในการจัดซื้อเครื่องมือทางการแพทย์ได้อย่างเหมาะสม ซึ่งโอกาสพัฒนาในอนาคตนั้นจะมีการพัฒนาโปรแกรมเครื่องมือและครุภัณฑ์ทางการแพทย์ทั้งระบบ เพื่อให้สามรถบริหารจัดการเครื่องมือทางการแพทย์ได้ครอบคลุมได้ทั้งอำเภอ